דוטסי באוש

דוטסי באוש (באנגלית: Dotsie Bausch;‏ 6 במרץ 1973) היא רוכבת אופניים אמריקאית לשעבר ופעילה טבעונית לזכויות בעלי חיים. זוכת מדליית כסף באולימפיאדת לונדון (2012), שיאנית עולם ברדיפה קבוצתית ל-3000 מטר (2010), 7 פעמים אלופת ארצות הברית ופעמיים אלופת המשחקים הפאן-אמריקאיים. באוש גדלה בלואיוויל שבקנטקי. בשנות התשעים, עסקה בדוגמנות בניו יורק, לקתה באנורקסיה, צרכה קוקאין וניצבה בפני סכנת חיים כשהגיעה למשקל של 45 ק"ג (גובה 175 ס"מ). בשנת 1998, בגיל 26, החלה לעסוק ברכיבת הרים במסגרת טיפולי החלמה והבריאה לחלוטין. בשנת 2002, הצטרפה לנבחרת הלאומית של ארצות הברית לרכיבת אופניים (אנ'). בשנת 2007 החלה לרכוב במרוץ אופני מסלול, זכתה בשתי אליפויות לאומיות לרכיבה בארצות הברית, ובמדליית ארד במשחקים הפאן-אמריקאיים (אנ'). בשנת 2008, זכתה במדליית הזהב במשחקים הפאן-אמריקאיים. בשנת 2009, זכתה במדליית כסף בגביע העולם במרוץ אופניים (אנ'). בשנת 2010, זכתה באליפות המשחקים הפאן-אמריקאיים (אנ') במסגרתם קבעה שיא עולם חדש במרוץ רדיפה קבוצתית למקצה 3000 מטר עם תוצאת זמן של 3:19.569 דקות. באותה השנה זכתה גם במדליית כסף בגביע העולם במרוץ אופניים (אנ'). בשנת 2011, זכתה במדליית ארד בגביע העולם ובמדליית כסף באליפות העולם במרוץ אופני מסלול ברדיפה קבוצתית ל-3000 מטר (אנ'). בשנת 2012, זכתה במדליית כסף באולימפיאדת לונדון במרוץ 3000 מטר ברדיפה קבוצתית, וקבעה שיא אמריקאי בתוצאת זמן של 3:16.853 דקות. כזוכה בת 39.5, באוש הייתה לספורטאית המבוגרת ביותר בענף מרוץ אופני מסלול לזכות במדליה אולימפית. בשנת 2009 לערך אימצה אורח חיים טבעוני מטעמי מוסר, ומאז עוסקת בפעילות לקידום טבעונות וזכויות בעלי חיים. באוש ייסדה את הארגון Compassion Champs להעלאת מודעות בנושא זה, היא פועלת בארגוני זכויות בעלי חיים נוספים כגון Mercy for Animals (אנ')‏ והליגה ההומאנית (אנ'), מרצה ומשתתפת בקמפיינים בנושא זכויות בעלי חיים. בשנת 2018, השתתפה בסרט הדוקומנטרי Game Changers העוסק בספורטאי עלית טבעונים. בשנת 2012, נבחרה לשגרירה הלאומית של האגודה הלאומית להפרעות אכילה (אנ'), והיא מרצה בנושא התמודדות עם הפרעות אכילה. בשנת 2015, כיכבה בסרט הדוקומנטרי Personal Gold שעקב אחר ארבע ספורטאיות אנדרדוג אמריקאיות שהפכו לתקווה האמריקאית עבור זכייה במדליה אולימפית. לאחר שפרשה מספורט תחרותי, החלה לשמש כפרשנית ספורט ב-NBC Sports Network, ובנוסף הקימה עם בעלה את חברת 'Bausch Haus Inc' העוסקת בטכנולוגיית ספורט. באוש מתגוררת באירוויין שבקליפורניה, נשואה ומגדירה עצמה אל הורית. 2011 - רוכבת האופניים של השנה מטעם נבחרת ארצות הברית. 2014 - אות הוקרה (Wall of Recognition) מטעם עיריית אירווין. מדיה וקבצים בנושא דוטסי באוש בוויקישיתוף אתר האינטרנט הרשמי של דוטסי באוש (באנגלית) דוטסי באוש, ברשת החברתית אקס (טוויטר) דוטסי באוש, באתר הוועד האולימפי הבין-לאומי דוטסי באוש, באתר olympedia.org דוטסי באוש, באתר Cycling Archives DOTSIE BAUSCH, teamusa.org דוטסי באוש - הרצאה בוועדת טד, 2015. Masimo MightySat - A Day in the Life of Dotsie Bausch, Olympic Cycling Silver Medalist Cyclist Dotsie Bausch explains her route to London 2012 Dotsie Bausch - Switch 4 Good - Interview Highlights Switch 4 Good Olympic PSA, Switch4Good DOTSIE BAUSCH, legacy.usacycling.org US Cyclist London-Bound After Overcoming Anorexia ,www.voanews.com Going for the Gold Dotsie Bausch sees God's hand in Olympic dream, southeastoutlook.org US women set new team pursuit record, cyclingnews.com USA CYCLING NATIONAL RECORDS, legacy.usacycling.org Former Olympians to Air Regional PSA During Closing Ceremonies Urging Athletes to Give Up Milk, adweek.com Our Mission, compassion-champs.org Olympic Athletes Disrupt Dairy In Shocking New Commercial, plantbasednews.org Game Changers First Trailer Personal Gold - Official Trailer Dotsie Bausch, linkedin.com Wall of Recognition, Dotsie Bausch, Distinguished Citizen